Document ID: 31997R1402

KOMMISSIONENS FORORDNING (EF) Nr. 1402/97 af 22. juli 1997 om ændring af forordning (EØF) nr. 3461/85 om afholdelse af salgskampagner til fremme af forbruget af druesaft
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 536/97 (2), særlig artikel 46 stk. 4, og
ud fra følgende betragtninger:
Ved Kommissionens forordning (EØF) nr. 3461/85 (3), senest ændret ved forordning (EF) nr. 1646/96 (4), er der fastsat bestemmelser om salgskampagner til fremme af forbruget af druesaft;
ifølge artikel 1 i forordning (EØF) nr. 3461/85 kan salgskampagnerne til fremme af forbruget af druesaft kun afholdes indtil produktionsåret 1996/97; det er nødvendigt at ændre denne bestemmelse, eftersom kampagnerne ifølge artikel 46, stk. 4, i forordning (EØF) nr. 822/87 skal videreføres indtil produktionsåret 1997/98;
for at sikre større konkurrence i proceduren for udpegning af de organer, der skal gennemføre kampagnen, bør det fastsættes, at udpegningen af dette organ sker på grundlag af et udbud;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 3461/85 foretages følgende ændringer:
1) I artikel 1, stk. 1, ændres »1996/97« til »1997/98«.
2) Artikel 2, stk. 2, affattes således:
»2. Hver af de pågældende medlemsstater udpeger efter at have udpeget det organ, der er kompetent til at indgå kontrakten, det i stk. 1 omhandlede organ på grundlag af et udbud og de forelagte programmer og efter høring af de erhvervsorganisationer, der er mest repræsentative for produktion og/eller salg af druesaft. Den forelægger senest fire måneder efter fastlæggelsen efter artikel 1, stk. 2, af de medlemsstater, hvor salgskampagnerne skal gennemføres, Kommissionen de af dette organ udarbejdede programmer ledsaget af en begrundet udtalelse om deres overensstemmelse med de i artikel 3 fastsatte betingelser samt om deres følger for forbrugets udvikling.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 1997.

Labels: 3
17